section_heading: Formula 1
paragraph_text: O'Brien je nastupio na samo jednoj utrci Formule 1, na Velikoj nagradi Belgije 22. lipnja 1952. na stazi Spa-Francorchamps. Koristio je bolid Simca-Gordini 15 iz 1951. pogonjen Gordinijevim 1500 L4 1.5 motorom, odnosno bolid koji mu je posudio Johnny Claes, koji je u njemu odvozio nekoliko neprvenstvenih utrka početkom 1952. O'Brien se u Belgiji kvalificirao na posljednje 22. mjesto, s 22,6 sekundi zaostatka za Prince Birom u identičnom bolidu i čak 1 minutom i 14 sekundi za najbržim vozačem u kvalifikacijama, Albertom Ascarijem u Ferrariju. Na kišnoj utrci je prvo pretekao Tonyja Gazea u drugom krugu, a zatim Arthura Legata u četvrtom. Legat je vratio poziciju u desetom krugu i to je bilo sve od O'Briena na utrci. Cijelu utrku se vozio iza Legata, a ispred Gazea. Kako su vozači ispred njega odustajali, tako je O'Brien napredovao, te utrku završio na pretposljednjem 14. mjestu, s čak šest krugova zaostatka za pobjednikom Ascarijem.<ref> Drivers: Robert O'Brien Grand Prix.com Pristupljeno 25. svibnja 2020.